Универзитет у Нишу

**ФИЛОЗОФСКИ ФАКУЛТЕТ**

**ИЗВЕШТАЈ О СПРОВЕДЕНОМ УПИСУ СТУДЕНАТА**

**У ПРВУ ГОДИНУ ОСНОВНИХ АКАДЕМСКИХ СТУДИЈА**

**ШКОЛСКЕ 2025/2026. ГОДИНЕ**

**Први уписни рок**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Студијски програм** | **ПЛАНИРАНО** | | | | **Број уписаних студената у *првом*  уписном року\*** | | | | | |
| ***Основне академске студије*** | **Б.** | **Aфирмативне мере** | **С.** | **Ук.** | **Б.** | **Ин.** | **Р.** | **Држ. РС иностр.** | **С.** | **Ук.** |
| **Филозофија** | **18** | **12** | **12** | **30** | 5 | **-** | **-** | **-** | **-** | 5 |
| **Историја** | **30** | **20** | **50** | 24 | **1** | **-** | **-** | 4 | 29 |
| **Психологија** | **50** | **40** | **90** | 50 | **-** | **-** | **-** | 40 | 90 |
| **Педагогија** | **30** | **20** | **50** | 30 | **-** | **1** | **-** | 19 | 50 |
| **Социологија** | **30** | **20** | **50** | 23 | **-** | **-** | **-** | 4 | 27 |
| **Социјална политика и социјални рад** | **30** | **20** | **50** | 30 | **-** | **1** | **-** | 12 | 43 |
| **Новинарство** | **30** | **20** | **50** | 30 | **-** | **-** | **-** | 14 | 44 |
| **Комуницирање и односи са јавношћу** | **30** | **20** | **50** | 30 | **1** |  | **-** | 19 | 50 |
| **Србистика** | **30** | **20** | **50** | 17 | **-** | **1** | **-** | 6 | 24 |
| **Англистика** | **50** | **40** | **90** | 50 | **2** | **-** | **1** | 37 | 90 |
| **Руски језик и књижевност** | **8** | **12** | **20** | 2 | **-** | **-** | **-** | 4 | 6 |
| **Француски језик и књижевност** | **14** | **16** | **30** | 1 | **-** | **-** | **-** | 3 | 4 |
| **Немачки језик и књижевност** | **20** | **10** | **30** | 20 | **-** | **-** | **-** | 10 | 30 |
| **УКУПНО** | **370** | **12** | **270** | **640** | **312** | **4** | **3** | **1** | **172** | **492** |

**\*Број уписаних студената наведен је на основу података о извршеном упису до 24. јула 2025. године до 12.00 сати. Подаци у извештају ће бити ажурирани 25. јула 2025. године, када ће бити завршен упис у првом уписном року и на основу тих података ће бити објављен конкурс за упис у другом уписном року.**

**Напомена**: Одлуком Владе РС утврђен је број студената који се могу уписати у прву годину студијских програма у статусу буџетских студената уз примену афирмативних мера, и то:

* **4** припадника ромске националне мањине,
* **4** лица са инвалидитетом, и
* **4** држављана РС који су у школској 2024/2025. години средњу школу завршили у иностранству.

Сва буџетска места за упис по афирмативним мерама за упис лица са инвалидитетом, три места за упис припадника ромске националне мањине су попуњена, и једно место држављана РС који су у школској 2024/2025. години средњу школу завршили у иностранству. Три буџетска места за упис држављана Републике Србије који су средњу школу завршили у иностранству школске 2024/2025. остала су непопуњена јер се пријавио мањи број кандидата него што се у овој категорији прима. Од седам кандидата који су пријављени по афирмативним мерама у категорији припадника ромске националне мањине, један кандидат је полагао пријемни испит на два студијска програма али се није уписао ни на један, два кандидата су се одрекла уписа по афирмативним мерама посебном изјавом и захтевом да се рангирају по регуларној ранг-листи, а један кандидат нема право уписа на буџету јер није остварио више од 50 поена као услов за статус студента чије се школовање финансира из буџета. Ова места ће бити доступна за упис у другом уписном року за студијске програме на којима, након завршеног уписа у првом уписном року, остану непопуњена места.

На основу Заједничког конкурса за упис студената у прву годину студијских програма основних академских, интегрисаних академских и основних струковних студија на факултетима Универзитета у Нишу за школску 2025/2026. годину, Филозофски факултет у Нишу спровео је упис студената у првом уписном року кроз следеће активности:

* Од 7. до 12. јула 2025. године кандидати су подносили пријаве за полагање пријемних испита и потребну документацију. Пријављивање је вршено преко онлајн апликације на сајту Факултета. Кандидати су могли да се пријаве без доласка на Факултет, а мањи број кандидата је искористио могућност да се пријави из рачунарске учионице Факултета, уз подршку сарадника из рачунарског центра. Укупно је пријављено 780 кандидата, од којих се **четрнаест** кандидата пријавило за учешће на Конкурсу према афирмативним мерама (седам кандидата према програму за припаднике ромске националне мањине који су поднели укупно осам пријава – један кандидат се пријавио за полагање пријемног испита на два студијска програма, шест кандидата који су поднели укупно шест пријава према програму за особе са инвалидитетом, и један кандидат који је поднео пријаву по програму уписа држављана РС који су у школској 2024/25. години завршили средњу школу у иностранству).
* Централна комисија за упис је донела потребне одлуке (о ослобађању од полагања пријемног испита на основу освојеног места на републичком такмичењу ученика средњих школа и о превођењу оцена из средње школе код кандидата који су школу или неки разред средње школе завршили у иностранству).
* Полагање пријемних испита организовано је 14. и 15. јула 2025 године. Пријемни испити су се одвијали у оба наведена дана у преподневним и поподневним терминима на Филозофском факултету, изузев пријемног испита за ОАС психологије, који је због великог броја пријављених кандидата организован у амфитеатрима Економског факултета у Нишу. У овом периоду режим рада Факултета је промењен тако да је омогућено несметано одвијање пријемних испита и њихово спровођење у складу са важећим процедурама и правилима.
* Јединствене ранг листе за све студијске програме објављене су до 16. јула 2025. године.
* Комисија за спровођење пријемног испита на ОАС психологије утврдила је да је дошло до техничке грешке у кључу за преглед тестова, која је могла утицати на тачност оцењивања. Након утврђивања грешке, према одлуци Централне комисије, председник комисије за спровођење пријемног испита је званично поднео обавештење/изјаву Централној комисији да је потребно извршити корекцију поена кандидата. На основу овог обавештења Централна комисија за спровођење пријемног испита донела је одлуку да се у Коначну ранг-листу унесу исправке, те да се коригована листа објави.
* Увид у тестове кандидатима је омогућен 17. јула 2025. године, од 9 до 11 сати.
* Није било приговора на начин оцењивања и рангирања кандидата. До рока за подношење приговора на јединствене ранг-листе, једна кандидаткиња за упис на ОАС психологије поднела је молбу за омогућавање уписа или проширење квоте за упис лица са ивалидитетом. Захтев је одбијен с обзиром на то да се квота која је прописана не може проширивати као и на то да кандидаткиња није остварила постигнуће на пријемном према коме би могла да стекне услове уписа на буџету. Такође, одбијен је и приговор кандидата који је испод црте рангирања кандидата са инвалидитетом који је истакао да нема примедби на оцењивање али има на неприлагођене услове полагања на пријемном испиту. И овај приговор је неоснован с обзиром на то да се кандидат изјаснио приликом пријаве и накнадног позивања да не жели посебне услове полагања који су му понуђени. Два кандидата која су се пријавила за полагање пријемних испита по програму припадника ромске националне мањине, и рангирана испод црте према успеху, приликом изласка јединствене ранг-листе поднели су захтев за одрицање за рангирање на коначној листи по афирмативним мерама већ по регуларној листи уз изјаве да се одричу права на афирмативне мере при упису и даљем школовању. У складу са упутствима Министарства просвете, захтев је уважен па су кандидати рангирани у коначној ранг-листи са осталим кандидатима.
* Коначне ранг-листе објављене су 18. јула 2025. године, у оквиру рока који је најављен Конкурсом.
* Упис кандидата по коначним ранг-листама обављен је 21. и 22. јула 2025. године, а 23. јула 2025. године уписани су кандидати на основу спуштања ранг-листе за број места који одговара броју кандидата рангираних за упис а који се нису уписали.
* Након уписа кандидата по спуштању ранг-листе, настављен је упис кандидата по исказаној листи жеља 24. јула 2025. У табели је приказан број студената уписаних након рангирања и уписа по исказаној првој алтернативној жељи, а наставља се упис по слободним местима и поднетим молбама и трајаће до 25. јула 2025. године.

Факултет ће, по завршетку уписа у првом уписном року, расписати конкурс за упис у другом уписном року за непопуњена места.

У Нишу,

24. 7. 2025.

Председник

Централне комисије за упис студената

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Јовановић